《深瀹既聚用前韵示之并示侄溥》
宋代·陈著

吾将语汝汝来前，勿听吾方藐藐然。
君子最难端造处，人心易失本来天。
须知妻系家兴废，自有人分行丑妍。
三世一门诗礼在，莫教春意有穷年。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。